stanford-oval/wikipedia huggingface dataset:
זכוכית
מיחזור הזכוכית

התכלות טבעית של זכוכית אורכת מיליון שנה. אומנם הזכוכית אינה מזהמת קרקע או מי תהום מכיוון שהיא עשויה מחומרים טבעיים בלבד, שאינם מתפרקים, אך העדר מיחזור גורם לנזק אקולוגי מסיבות שונות:
הזכוכית אינה מתכלה, ולכן שומרת על נפחה ומגדילה את נפח הפסולת הכולל.
זכוכית שאינה ממוחזרת גורמת לבזבוז של חומר הגלם הטבעי של הזכוכית – החול. החול הוא משאב טבע שהולך ומצטמצם.
כריית החול גורמת לרוב להרס הנוף הטבעי.
מיחזור זכוכית תורם לחיסכון באנרגיה מכיוון שנדרשת השקעת אנרגיה פחותה בהתכת זכוכית ממוחזרת לעומת התכת חול גולמי.
תהליך יצור הזכוכית מזכוכית ממוחזרת הוא תהליך בו פליטת המזהמים לאוויר מופחתת ביחס לייצור זכוכית מחול.
קיימת סכנת שריפה במטמנות הפסולת השונות הנגרמת כתוצאה משברי הזכוכית שגורמים למיקוד קרני השמש.
על מנת למחזר זכוכית, על הזכוכית הנאספת לעמוד בכמה תנאים:
הרכב כימי ידוע: זכוכית שההרכב שלה דומה לחומרי הגלם והיא נקייה ממזהמים כגון קרמיקה, ברזל או אלומיניום.
הפרדה: הזכוכית צריכה להיות מופרדת במכלי האיסוף על פי צבעים – לבן, ירוק, חום או שקוף.
תוויות: תוויות הנייר או הפלסטיק על בקבוקי הזכוכית מהווים הפרעה בשלב התכת הזכוכית הממוחזרת[דרוש מקור].
דוגמה לתהליך המיחזור:
איסוף והפרדה – אריזות הזכוכית נאספות ממתקני האיסוף ומועברות למפעל ליצור זכוכית, שם הן מופרדות על פי הצבע – שקוף, ירוק או חום.
גריסה וניקוי – במתקן זה האריזות מנוקות משאריות התכולה (מזון בעיקר) ומתוויות הנייר, ועוברות גריסה גסה, לשם צימצום נפח הזכוכית. שברי הזכוכית נעים על סרט נע ובאמצעות זרם אוויר מסולקות שאריות הנייר. מגנט רב עוצמה מסלק את פקקי המתכת.
התכה ראשונה – שברי הזכוכית עוברים התכה. עבור זכוכית שצבעה ירוק, 80% מהשברים משמשים כחומר גלם ליצור זכוכית חדשה. לעומת זאת, עבור זכוכית שצבעה חום או לבן, רק 50% יכול לשמש חומר גלם.
הכנת תערובת – בהתאם ליעוד התוצר מכינים תערובת המכילה זכוכית ממוחזרת וחומרים נוספים.
התכה עיקרית – התערובת עוברת אל תנור התכה, שהוא אמבט בעומק 1.5 מטר, ובו טמפרטורה של 1,500 מעלות צלזיוס. בתוך התנור פועלים שלושה מבערים בו זמנים, מתוך שישה.
יציקה – לאחר התכה מוחלטת של התערובת יוצקים את הנוזל החם לתוך תבניות. בסיום היציקה התוצרים עוברים לקירור מבוקר, הגורם להרפית החומר ומעניק קשיחות ועמידות לזכוכית.
בקרת איכות – מדגמים נבדקים לתכונות שונות. מוצרים שאינם עומדים בדרישות מוחזרים לגריסה.
מחקר ופיתוח

ב-2024 הכריזו על התקדמות בפיתוח זכוכית מחומרים ביולוגיים, פפטידים, שנוצרת באופן ספונטני במגע עם מים בטמפרטורת החדר. זכוכית כזו שקופה גם בתחום התת-אדום אותו זכוכית רגילה בולעת, ויכולה לתקן את עצמה אחרי שנסדקה. מקדם השבירה של זכוכית זו דומה לזה של זכוכית רגילה, היא קל יחסית ליצורי באמצעותה עדשות קמורות והיא אף יכולה לשמש כדבק אופטי.
ראו גם

בדולח
ויטראז'
טיפות הנסיך רופרט
לבנת זכוכית
זכוכית בעלת יכולת ניקוי עצמית
מוזיאון הזכוכית
ייצור זכוכית
לקריאה נוספת

Prindle WR, Danielson PS, and Malmendier JW. (1991). "Glass Processing', in Engineered Materials Handbook: Ceramics and Glasses, Vol. * ASM International, Materials Park, OH, pp. 377-394
Duan, R.G. and Liang, K.M. (1998) "A Study on the crystallization of CaO-Al2O3-SiO2 system glasses". Journal of Materials Processing Technology, vol. 75, iss. 1-3, pp. 235-239
הספריות הגדולות בעולם

הספריות המרכזיות בעולם מרכזות בתוכן את הפריטים החשובים ביותר, ובהן ספרים שהתפרסמו ברחבי העולם, מידע ארכיוני, מוזיאוני, פריטים של מוזיקה מודפסת ואף מוקלטת, ובימינו אף מדיה דיגיטלית.
הספריות הגדולות בעולם

רשימה ממוינת זו של הספריות הגדולות ביותר בעולם כוללת ספריות שיש להן מעל 15 מיליון עותקי ספרים, נכון ל-2008.
| שם הספרייה | מקום | כמות הספרים/פריטים | מספר מבקרים מדי שנה | תקציב | צוות הספרייה |
| --- | --- | --- | --- | --- | --- |
| הספרייה הבריטית | הממלכה המאוחדתהממלכה המאוחדת, לונדון | 170 - 200 מיליון | 1.75 מיליון | 141 מיליון ליש"ט | 1977 |
| ספריית הקונגרס | ארצות הבריתארצות הברית, וושינגטון די. סי. | 168 מיליון | 1.75 מיליון | 647 מיליון דולר אמריקאי | 3624 |
| הספרייה הציבורית של ניו יורק | ארצות הבריתארצות הברית, ניו יורק | 55 מיליון | 18 מיליון | 250 מיליון דולר אמריקאי | 2937 |
| הספרייה והארכיון הלאומי של קנדה | קנדהקנדה, אוטווה | 54 מיליון |  | $95 מיליון דולר קנדי | 858 |
| ספריית שאנגחאי (אנ') | הרפובליקה העממית של סין הרפובליקה העממית של סין, שאנגחאי | 50 מיליון |  |  |  |
| הספרייה הממלכתית של רוסיה | רוסיהרוסיה, מוסקבה | 47.2 מיליון | 1.17 מיליון | 1.64 מיליארד רובל רוסי | 1972 |
| ספריית הדיאט הלאומית | יפןיפן, טוקיו וקיוטו | 41.9 מיליון | 654,000 | 21.8 מיליארד ין יפני | 908 |
| הספרייה הלאומית של צרפת | צרפתצרפת, פריז | 40 מיליון | 1.3 מיליון | 254 מיליון אירו | 2668 |
| הספרייה הלאומית של סין | הרפובליקה העממית של סיןסין, בייג'ינג | 37.7 מיליון | 5.2 מיליון |  | 1365 |
| הספרייה הלאומית הרוסית | רוסיהרוסיה, סנקט פטרבורג | 36.5 מיליון | 1 מיליון |  |  |
| הספרייה המלכותית של דנמרק | דנמרקדנמרק, קופנהגן | 35.4 מיליון | 850,000 | 385.9 מיליון כתר דני | 610 |
| הספרייה הלאומית של גרמניה | גרמניה גרמניה, לייפציג ופרנקפורט | 34.2 מיליון | 197,103 | 50.3 מיליון אירו | 644 |
| הספרייה הלאומית של ספרד | ספרדספרד, מדריד | 33.1 מיליון |  | 29.4 מיליון אירו | 1090 |
| ספריית האקדמיה הרוסית למדעים | רוסיהרוסיה, סנקט פטרבורג | 26.5 מיליון |  |  |  |
| ספריית המדינה בברלין | גרמניהגרמניה, ברלין | 23.4 מיליון | 1.4 מיליון |  |  |
| הספרייה הציבורית של בוסטון | ארצות הבריתארצות הברית, בוסטון | 22.4 מיליון |  | 38.9 מיליון דולר אמריקאי |  |
| הספרייה של מדינת ניו יורק | ארצות הבריתארצות הברית, אולבני | 20 מיליון |  |  |  |
| ספריית הרווארד (אנ') | ארצות הבריתארצות הברית, קיימברידג' (מסצ'וסטס) | 18.9 מיליון |  |  | 922 |
| הספרייה הממלכתית של שוודיה | שוודיהשוודיה, סטוקהולם | 18 מיליון |  |  |  |
| הספרייה הלאומית של אוקראינה ע"ש ורנדסקי | אוקראינהאוקראינה, קייב | 15.5 מיליון | 500,000 | 50.3 מיליון הריבניה | 900 |
| ספריית אוניברסיטת ייל | ארצות הברית ארצות הברית, ניו הייבן | 15.2 מיליון |  |  |  |
| הספרייה הלאומית של איראן | איראן איראן, טהראן | 15 מיליון |  |  |  |
הערות שוליים

↑  British_Library_Annual_Report_and_Accounts
↑  Library of Congress
↑  The New York Public Library Annual Report 2009
↑  About the Collection - Library and Archives Canada
↑  LIGHT FROM LIGHT, SHANGHAI LIBRARY
↑  סטטיסטיקת הספרייה הממלכתית של רוסיה
↑  National Diet Library Statistics
↑  "BnF - ABC of the collections: N for Numerous
↑  Biblioteca Nacional de España. Memoria 2015
↑  The Boston Public Library
↑  About the New York State Library
↑  Our Collections - Kungliga biblioteket
↑  Yale University Library FAQ FY2017
נמל חדרה

| --- | --- |

מראה אווירי של תחנת הכוח והנמל
 מיקום
 מדינה:  ישראל 
 מיקום:  חדרה 
 גוף מים:  הים התיכון 
 קואורדינטות:  32°28′14″N 34°53′18″E﻿ / ﻿32.47055556°N 34.88833333°E﻿ / 32.47055556; 34.88833333
 פרטים
 מזחים:  1
 עומק הערוץ:  27
 
  (למפת הכרמל מוגדלת) נמל חדרה(למפת הכרמל רגילה) נמל חדרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נמל חדרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נמל חדרה
 
הנמל וסביבתו
מזח הפחם
נמל חדרה הוא נמל שירות ימי של תחנת הכוח "אורות רבין". הנמל מורכב משני חלקים. הראשון הוא מזח בים הפתוח, אליו נקשרות אוניות המשא, ופורקות את הפחם לטובת התחנה בעזרת עגורנים (במזח שלושה עגורנים). משם נשלח הפחם אל התחנה בעזרת גשר ימי בו מותקן מסוע. אורך מזח העגינה הוא כ-300 מטר ומאפשר קשירת אוניית תפזורת אחת מצדו הצפוני.
אל מזח העגינה מוביל גשר באורך  כ-2,100 מטר המאפשר תנועת רכב עליו. בצידו הדרומי מסוע המוביל את הפחם הנפרק מהאונייה אל מכלי האחסון בחוף. עומק המים באזור הפריקה נע בין 22 ל-27 מטר, והוא מסוגל לטפל באוניות במעמס של עד 170,000 טון.
החלק השני הוא מעגן המוגן בשובר הגלים המשמש לעגינת ספינות עזר וגוררות. הנמל מנוהל על ידי רשות הספנות והנמלים. המעגן משמש כבריכת השקטה וממנו נשאבים מי הקירור לתחנה. שפיכת מי הקירור נעשית מחוץ לשובר הגלים מדרום לנמל.
תכנון והקמה

בעקבות החרם הערבי הוחלט בשנת 1974 להסב את תחנת החשמל בחדרה לתחנה פחמית וב-1977 החל להיבנות שובר גלים לבריכת הקירור במקום. בתחילה תוכנן לפרוק את הפחם בנמל חיפה ולהסיע את המטען לחדרה בעזרת הרכבת, אלא שבסוף הוחלט לבנות מזח פריקה בחוף הים הצמוד לתחנה. המתכננים חברת 'ליבנסה' מהולנד תכננו מעגנים דומים במקומות רבים. לפי חישוב של ימי הסערה הצפויים בחורף לעומת כמות הפחם הנדרשת וימי העגינה לפריקתה הביא אותם למסקנה שניתן להציב את מזח העגינה בים פתוח, ללא שובר גלים.
הבנייה החלה בשנת 1980 והמזח נחנך בשנת 1983. במהלך הבנייה ב-10 בדצמבר 1980 ארעה סערה כאשר דוברות העבודה ועליהן עשרות פועלים של החברה האיטלקית TRINACRIA. הדוברות נסחפו אל החוף והפועלים חולצו בסיוע מסוק.
אוניית הצובר  NYUTA של חברת "שרותי טנקרים", הייתה הראשונה שהגיעה מאפריקה ופתחה את קו הפחם לישראל.
תפעול שוטף

במשך השנים קרה שלא ניתן היה לבצע תמרון קשירת אונייה עקב ים סוער. השיקולים לבניית המזח בחוף הים בצמוד לתחנה הוכיחו עצמם כטובים. כתוצאה מהניסיון שנצבר נבנה  מזח דומה בתחנת רוטנברג באשקלון. עם השלמת המזח בשנת 2000 נפסקה פריקת הפחם שנעשתה בנמל אשדוד.
בשנת 2009 ביקשה עיריית חדרה לספח לשטחה את שטח הנמל, שנמצא במעמד שטח גלילי..
ראו גם

אורות רבין
לקריאה נוספת

דניאלה רן, בין ספינה לרציף תולדות לשכת הספנות הישראלית 1982-1932, פרדס הוצאה לאור, 2008, עמ' 175, 220.
ביאורים

↑  כ-10 סערות בממוצע בחורף, באורך יומיים כל סערה.
הערות שוליים

↑  ערעור אזרחי מס' 757/82, חברת החשמל לישראל בע"מ נגד שפיר דוידוביץ
↑  הלל ירקוני, 75 שנות ספנות עברית בארץ ישראל הוצאת אפי מלצר בע"מ  2005, עמ' 383.
↑  מיכל מרגלית וליאור ברון, ‏סערה בנמל חדרה: תיירות וארנונה, או רק פחם וחשמל?, באתר גלובס, 11 באוקטובר 2009
צ'יקן ליטל

| --- | --- |

כרזת הסרט בעברית
 מבוסס על:  Henny Penny 
 בימוי:  מארק דינדל 
 הופק בידי:  ראנדי פולמר 
 תסריט:  סטיב בנקיץ', רון ג' פרידמן 
 שחקנים ראשיים:  זאק בראף גארי מארשל ג'ואן קיוזאק סטיב זאהן דון נוטס פטריק סטיוארט
 מדבבים:  זאק בראף (Chicken Little) ג'ואן קיוזאק (Abby Mallard) פרד וילארד סטיב בנקיץ' אדם וסט גרג ברג אנה לוקהארט פטריק וורברטון וולאס שון פטריק סטיוארט דון נוטס Dan Molina סטיב זאן נייתן קרס גארי מרשל מארק ולטון איימי סדריס מארק דינדל 
 מוזיקה:  ג'ון דבני 
 מדינה:  ארצות הברית 
 חברת הפקה:  אולפני ההנפשה של וולט דיסני, סרטי וולט דיסני 
 חברה מפיצה:  בואנה ויסטה
 הקרנת בכורה:  ארצות הברית 3 באוקטובר 2005 (הבכורה העולמית בלוס אנג'לס) ארצות הברית 4 בנובמבר 2005 ישראל 24 בנובמבר 2005
 משך הקרנה:  81 דק' 
 שפת הסרט:  אנגלית 
 סוגה:  סרט אסונות, סרט מדע בדיוני, סרט מוזיקלי, סרט פנטזיה, סרט ילדים, סרט קומדיה, סרט התבגרות, סרט לכל המשפחה 
 תקציב:  150,000,000‏$
 הכנסות:  314,159,265‏$
 הכנסות באתר מוג'ו:   chickenlittle
 תרגום לעברית:  אולפני אלרום - ישראל אובל
 אתר רשמי
 דף הסרט ב־IMDb
 
צ'יקן ליטל (באנגלית: Chicken Little) הוא סרט קומדיה אמריקאי בהנפשה ממוחשבת משנת 2005, המבוסס על הסיפור העממי "השמיים נפלו על הראש". צ'יקן ליטל נוצר בהפקה עצמאית של חברת וולט דיסני. הסרט הוא הסרט הדיגיטלי הראשון בתלת-ממד.
בישראל, הסרט הוקרן לראשונה בבתי הקולנוע בשנת 2005. בשנת 2011 יצאה לסרט גרסת תלת־ממד 3D לבלו-ריי. בשנת 2012 שודר בדיבוב לעברית בערוץ דיסני ישראל.
לסרט היה אמור לצאת המשכון בהפקת אולפני דיסניטון, אם כי בעקבות שינוי מוקד האולפן הוא בוטל.
תקציר העלילה

עלילת הסרט מתחילה כשנה לאחר האירוע בו גרם צ'יקן ליטל למהומה גדולה באוקי-אוקס, העיירה השלווה בה הוא גר, כאשר טען כי 'השמיים עומדים ליפול' וכי חתיכה מהם פגעה בו. בעקבות האירוע הוא הפך למושא צחוקם של תושבי העיירה.
כעת הוא מנסה להחזיר לעצמו את כבודו ולזכות מחדש בהערכת אביו, וזאת באמצעות הצטרפות לקבוצת הבייסבול המקומית. הוא מצליח להביא לניצחון גדול של הקבוצה ולזכות בהערכת תושבי העיירה.
יום אחד שוב נופל עליו משהו מהשמיים. הוא נלחץ וחש כי חייזרים עומדים לכבוש את כדור הארץ. הוא נעזר בחבריו - אבי הברווזה המכוערת, פיש הדג המצחיק וראנט החזרזיר - כדי לחקור את התופעה ולהציל את העיירה.
דמויות

צ'יקן ליטל: גיבור הסרט.
באק קלאק: אביו של צ'יקן ליטל. לשעבר שחקן בייסבול מצליח, פרש בגיל שלושים.
אבי הברווזה המכוערת: ברווזה שמאוהבת בסתר בצ'יקן ליטל.
קירבי: בנו של זוג חייזרים שפלשו עם חללית החייזרים לעיירה.
ראנט: חזיר, חבר של צ'יקן ליטל. פוחד מרעשים מפחידים. מוצא שימושים מצחיקים לבטנו הרחבה.
דג-מחוץ-למים: הדמות היחידה שלא מדברת בסרט. יוצר רעשים במים, אמיץ וחכם.
מר וולנסוורת: כבש. מחנך הכיתה.
סגן-המנהל פטצ'יט: כלב. זימן את אביו של צ'יקן ליטל עקב תאונה שנגרמה בגלל בנו ליטל רון.
מדבבים בעברית

צ'יקן ליטל: רן דנקר
באק קלאק: אריה צ'רנר
אבי הברווזה המכוערת: מיה דגן
קירבי: לא דובבה
ראנט: גורי אלפי
דג-מחוץ-למים: עידו מוסרי
מר וולנסוורת: יגאל שדה
סגן-המנהל פטצ'יט: אבי אוריה
את השירים בסרט המדובב ביצעו סער בדישי ולירון לב.
אליפות צרפת בטניס 1925

| --- | --- |
 ענף:  טניס 
 תקופת התחרות:  28 במאי 1925 – 6 ביוני 1925 (10 ימים) 
 מספר תחרות:  30 
 עיר מארחת:  פריז
 אצטדיון:  אצטדיון של מועדון רוגבי
 זוכה:  גברים:רנה לקוסט (צרפת) נשים:סוזן לנגלן (צרפת) זוגות גברים:רנה לקוסט/ז'אן בורוטרה (צרפת) זוגות נשים:סוזן לנגלן/דידי ולאסטו (צרפת) זוגות מעורבים: סוזן לנגלן/ז'אק בריניון (צרפת)
 
 → אליפות צרפת 1924 אליפות צרפת הפתוחה 1926 ← 
 
אליפות צרפת 1925 הייתה תחרות טניס שנערכה על מגרשי חימר באצטדיון של מועדון רוגבי בפריז. התחרות התחילה ב-28 במאי והסתיימה ב-6 ביוני. זו הייתה התחרות ה-30 מאז ייסודה והראשונה בה אושרה השתתפות אזרחים זרים. בעקבות כך, התחרות התווספה לרשימת 4 תחרויות הראשיות של העונה - גראנד סלאם.
באליפות זו בלטו טניסאים מצרפת שזכו בכל התארים: סוזן לנגלן זכתה בתחרות נשים, זוגות נשים וזוגות מעורבים. רנה לקוסט זכה בתחרות גברים וזוגות גברים.
התחרות > תחרות הגברים

בתחרות זו השתתפו 61 טניסאים שחולקו ל-4 בתים. לקראת התחרות המשתתפים החזקים דורגו כדלקמן:
פט ספנס (דרום אפריקה (1910–1928) דרום אפריקה), הודח בסיבוב השלישי
ז'אן וושר (בלגיה בלגיה), הודח בחצי הגמר
ז'אן בורוטרה (צרפת צרפת), הפסיד בגמר
פ. רסטרפו (קולומביה קולומביה), הודח בסבב השלישי
רנה לקוסט (צרפת צרפת), ניצח בתחרות
צ'ארלס אשלימן (שווייץ שווייץ), הודח בסיבוב השני
ניקולס מישו (רומניה רומניה), הודח בסיבוב השלישי
סידני ג'ייקוב (בריטניה בריטניה), הודח בחצי הגמר
ז'אק בריניון (צרפת צרפת), הודח בסיבוב השלישי
אנרי קושה (צרפת צרפת), הודח ברבע הגמר
פול פרה (צרפת צרפת), הודח ברבע הגמר
אנטואן ז'נטיין (צרפת צרפת), הודח בסיבוב השני
אדוארדו פלקר (ספרד ספרד), הודח ברבע הגמר
לאונס אסלנגול  (ארמניה ארמניה), הודח בסיבוב השלישי
ריימונדו מורלס (ספרד ספרד), הודח בסיבוב השלישי
אנדרה גובר (צרפת צרפת), הודח ברבע הגמר
בגמר התחרות נפגשו ז'אן בורוטרה (צרפת צרפת) ורנה לקוסט (צרפת צרפת). רנה לקוסט ניצח ב-3 מערכות ובכך זכה באליפות. באותה שנה הוא ניצח גם באליפות וימבלדון.
התחרות > תחרות הנשים

בתחרות הנשים השתתפו 34 טניסאיות. כמו בתחרות הגברים, הטניסאיות החזקות זכו לדירוג:
סוזן לנגלן (צרפת צרפת), זכתה בתחרות
איבון בורז'ואה (צרפת צרפת), הודחה ברבע הגמר
??
סימון פסמאר (צרפת צרפת), הודחה ברבע הגמר
הלן קונטוסטבלוס (יוון יוון), הודחה בחצי הגמר
מרגריט ברוקדי (צרפת צרפת), הודחה בחצי הגמר
דידי ולאסטו (צרפת צרפת), הודחה בחצי הגמר
ז'אן ווסאר (צרפת צרפת), הודחה בסיבוב השלישי
במשחק הגמר סוזן לנגלן (צרפת צרפת) ניצחה את קיטי מקיין (בריטניה בריטניה) בשתי מערכות. באותה שנה היא ניצחה גם באליפות וימבלדון.
התחרות > תחרות זוגות גברים

בתחרות השתתפו 15 זוגות. לתחרות נרשמו זוגות טניסאים ממספר מדינות, כמו בתחרות הגברים. במשחק הגמר ז'אן בורוטרה/רנה לקוסט (צרפת צרפת) נפגשו עם הזוג הצרפתי הנוסף אנרי קושה/ז'אק בריניון וניצחו אותם ב-5 מערכות. באותה שנה הם ניצחו גם באליפות וימבלדון.
התחרות > תחרות זוגות נשים

בתחרות השתתפו 15 זוגות. בגמר סוזן לנגלן/דידי ולאסטו (צרפת צרפת) שיחקו נגד הזוג אוולין קולייר/קיטי מקיין (בריטניה בריטניה) וניצחו אותן בשלוש מערכות. באותה שנה סוזן לנגלן ניצחה גם באליפות וימבלדון אך עם פרטנרית אחרת.
התחרות > תחרות זוגות מעורבים

בתחרות השתתפו 25 זוגות. בגמר התחרות נפגשו סוזן לנגלן/ז'אק בריניון (צרפת צרפת) עם זוג צרפתי נוסף דידי ולאסטו/אנרי קושה וניצחו אותם ב-2 מערכות. באותה שנה סוזן לנגלן ניצחה גם באליפות וימבלדון אך עם פרטנר אחר.
רנה לקוסט, מנצח תחרות הגברים
סוזן לנגלן, מנצחת תחרות הנשים
לילו וסטיץ' 2 - הגליץ' של סטיץ'

| --- | --- |

כרזת הסרט בעברית
 בימוי:  אנתוני לאונדיס, מייקל לה באש
 הופק בידי:  חברת וולט דיסני
 תסריט:  טום רוג'רס
 עריכה:  ויליאם ג'. קפרלה
 שחקנים ראשיים:  כריס סנדרס, דקוטה פנינג, טיה קאררה, דייוויד אוגדן סטרס, קווין מקדונלד, קונווא מוק, ג'ייסון סקוט לי
 מדבבים:  דקוטה פנינג (Lilo Pelekai) דיוויד אוגדן סטיירס (Jumba Jookiba) ג'ייסון סקוט לי (David Kawena) ליאנדה מומי (Mertle Edmonds) קווין מקדונלד (Pleakley) כריס סנדרס (סטיץ') טיה קארר (Nani Pelekai) Kunewa Mook (Moses Puloki) 
 מוזיקה:  יואל נקניילי
 מדינה:  ארצות הברית ארצות הברית
 חברת הפקה:  אולפני דיסניטון
 חברה מפיצה:  חברת וולט דיסני
 שיטת הפצה:  ישירות לווידיאו, וידאו על פי דרישה 
 הקרנת בכורה:  ארצות הברית 30 באוגוסט 2005
 משך הקרנה:  69 דקות
 שפת הסרט:  אנגלית
 סוגה:  דרמה קומית, מדע בדיוני, סרט מדע בדיוני 
 סרט קודם:  לילו וסטיץ' 
 סרט הבא:  לירוי וסטיץ'
 אתר רשמי
 דף הסרט ב־IMDb
 
לילו וסטיץ' 2 - הגליץ' של סטיץ'  (באנגלית: Lilo and Stitch 2: Stitch Has a Glitch) הוא סרט הנפשה שהופק על ידי אולפני דיסניטון, זהו המשך לסרט "לילו וסטיץ'". הסרט יצא ישירות לווידאו.
מבחינה עלילתית הוא המשך ישיר לסרט הראשון. לפניו יצא לאור ב־2003 סטיץ': הסרט, שמהווה מעין פיילוט לסדרת הטלוויזיה שהתחילה באותה שנה, אך כרונולוגית הם מתרחשים כולם אחרי לילו וסטיץ' 2.
תקציר

לילו מתכוננת לתחרות ההולה הגדולה בהוואי, תחרות שאמה זכתה בה כשהייתה בגילה.
סטיץ' סובל מגליצ'ים שגורמים לו להתנהג בצורה רעה, הגליצ'ים נגרמים בגלל שבמהלך יצירתו של סטיץ' המשטרה פרצה למעבדה והפריעה להשלמת התהליך.
למרות רצונו של סטיץ' לעזור ללילו למצוא רעיון ולזכות בתחרות הוא עושה ההפך.
פסקול

Lilo & Stitch 2: Island Favorites הוא הפסקול המלווה את הסרט. הפסקול הוקלט ב-D23 והופץ על ידי חברת וולט דיסני. הסינגל "He Mele No Lilo" מהסרט הקודם נכלל גם בפסקול זה.
| מס' | שם | משך |
| --- | --- | --- |
| 1. | Hawaiian Rollercoaster Ride  | 03:04 |
| 2. | A Little Less Conversation  |   |
| 3. | He Mele No Lilo  |   |
| 4. | The Old Hawaiian Way  |   |
| 5. | I Need Your Love Tonight  |   |
| 6. | My Little Grass Shack  |   |
| 7. | Rubberneckin  |   |
| 8. | Pineapple Princess  |   |
| 9. | Lahaina  |   |
| 10. | Rock-A-Hula Baby  |   |
| 11. | Always  |   |
| 12. | Aloha 'Oe  |   |
| 13. | Hawaiian Rollercoaster Ride  |   |
אוויר דחוס

אוויר דחוס הוא אוויר שנדחס ללחץ הגבוה מלחץ אטמוספירי, ומשמש בדרך כלל ככוח מניע - כאמצעי הנעה למכשירים מכניים בתעשייה ובתחבורה, או כאמצעי לפיזור חלקיקים בכוח רב. דוחסים אוויר לצרכים אלה מאחר שזמינותו בלתי מוגבלת (ואין צורך לשלם בעבור השימוש בו), הוא אינו רעיל, אינו מזהם ואינו דליק כחלופות אחרות. החיסרון העיקרי בשימוש באוויר דחוס הוא שבלחצים הנמוכים יחסית בהם משתמשים בו (כעשרה בר) הוא אינו נוזלי ונפח האחסון שלו גדול. לכן, ביישומים בהם נדרש נפח גדול של אוויר דחוס מותקנת לרוב משאבה בצד מכל האחסון, שדוחסת את האוויר למכל כשהלחץ בו יורד.
במדינות אירופה, 10% מכל המכשור הנמצא בשימוש בתעשייה מונע על ידי אוויר דחוס.
שימושים

אוויר דחוס משמש למטרות רבות ומגוונות כגון:
פנאומטיקה (השימוש בגז דחוס לצורך ביצוע עבודה)
הנעת מנוע דיזל (כתחליף להנעה חשמלית)
התזת חול
קירור
בלמי אוויר
צלילת סקובה
שפופרות אוויר
ירי ברובי אוויר
ניקוי באמצעות אקדחי אוויר
ניפוח צמיגים, מזרנים, חסימת עורקים במד לחץ דם, ועוד
צופרי משאיות ורכבות
סכנות

בשימוש באוויר דחוס, בעיקר באגירתו, קיים סיכון להתבקעות המכל אם לא מקפידים על התקנים הנדרשים.
אוויר דחוס בלחץ גבוה המופנה כלפי ראש אדם עלול לגרום לקריעת עור התוף, ואף לנזק מוחי.
הערות שוליים

↑
| --- | --- |
בקרת זהויות :  NLI: 987007545787605171  BNE: XX539174  BnF: cb119779861 (data)  GND: 4150746-0  LCCN: sh85029430  NDL: 00560393  NKC: ph1112347 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
חברת הנפט הלאומית האיראנית

| --- | --- |


 נתונים כלליים
 בורסה:  Tehran Stock Exchange 
 מייסדים:  מוחמד מוסאדק 
 תקופת הפעילות:  30 באפריל 1951 – הווה (73 שנים) 
 חברות בנות:  Iranian Offshore Oil Company 
 מיקום המטה:  טהראן 
 ענפי תעשייה:  תעשיית הנפט 
 מוצרים עיקריים:  petrochemical product 
 הכנסות:  51,000,000,000 דולר אמריקאי (נכון ל־2007) 
  
 en.nioc.ir/Portal/Home/
 
חברת הנפט הלאומית האיראנית (בפרסית: شرکت ملّی نفت ایران, באנגלית: National Iranian Oil Company או NIOC) היא תאגיד בבעלות ממשלתית בניהולו של משרד הנפט של איראן, האחראי להפקה ולהפצה של נפט וגז טבעי של איראן. מטה החברה נמצא בטהראן. החברה הוקמה בשנת 1948 והוגדרה מחדש במסגרת הסכם הקונסורציום משנת 1954. החברה מדורגת כחברת הנפט השנייה בגודלה בעולם, לאחר עראמקו שנמצאת בבעלות סעודית.
החברה אחראית באופן בלעדי לחיפוש, קידוח, ייצור, הפצה וייצוא של נפט גולמי, כמו גם חיפוש, מיצוי ומכירות של גז טבעי וגז טבעי נוזלי. חברת הנפט האיראנית מייצאת את עודפי הייצור לפי שיקולים מסחריים במסגרת המכסות שנקבעו על ידי אופ"ק. בתחילת 2015 עתודות הפחמימנים הנוזלים הניתנים לשחזור של החברה עמדו על 156.53 מיליארד חביות (24.886 קילומטר מעוקב) (10% מכלל העולם). כושר הייצור הנוכחי של חברת הנפט האיראנית כולל מעל 4 מיליון חביות (640 אלף מטר מעוקב) נפט גולמי ומעל 750 מיליון קוב מעוקב גז ליום.
היסטוריה > רקע: 1901 - 1951

במאי 1901 קיבל ויליאם נוקס ד'ארסי זיכיון מהשאה לחיפוש נפט. במאי 1908 התגלה נפט, והיה זה הממצא המשמעותי הראשון במזרח התיכון.
בשנת 1935 ביקש רזא שאה מהקהילה הבינלאומית להתייחס לפרס כאל "איראן", ובעקבות זאת שונה השם של חברת הנפט האנגלו-פרסית (APOC) לחברת הנפט האנגלו-איראנית (AIOC). לאחר מלחמת העולם השנייה, התעצמה התנועה הלאומית באיראן, במיוחד סביב משאבי הטבע האיראניים המנוצלים על ידי החברות הזרות מבלי לפצות כראוי את משלמי המיסים האיראניים. חברת הנפט האנגלו-איראנית והממשלה הפרו-איראנית המערבית בראשות ראש הממשלה חאג'עלי רזמארא, התנגדו בתחילה ללחץ לאומני לשנות את תנאי הזיכיון של חברת הנפט לטובת איראן. במרץ 1951 נרצח רזמארא; ומוחמד מוסאדק, לאומני, נבחר לראש הממשלה החדש על ידי המג'ליס של איראן.
היסטוריה > חברת הנפט האיראנית: 1951–1979

באפריל 1951 הלאים המג'ליס את תעשיית הנפט האיראנית בהצבעה פה אחד, והוקמה חברת הנפט הלאומית האיראנית. חברת הנפט האנגלו-איראנית משכה את הנהלתה מאיראן וארגנה אמברגו יעיל ברחבי העולם של נפט איראני. הממשלה הבריטית, שהחזיקה בבעלות על החברה האנגלו-איראנית, ערערה על ההלאמה בבית הדין הבינלאומי בהאג, אולם תלונתה נדחתה.
באביב 1953 אישר נשיא ארצות הברית הנכנס דווייט אייזנהאואר לסוכנות הביון המרכזית (CIA), לארגן הפיכה נגד ממשלת מוסאדק. באוגוסט 1953 העלתה ההפיכה לשלטון את הגנרל הפרו-מערבי פזל-אללה זאהדי כראש הממשלה החדש, יחד עם שובו לאיראן של השאה מוחמד רזא פהלווי מגלותו הקצרה באיטליה.
בשנת 1954 הפכה חברת הנפט האנגלו-איראנית לחברת בריטיש פטרוליום. בלחץ של ארצות הברית, החברה קיבלה בהכרעה את החברות בקונסורציום של חברות, שנוסד באוקטובר 1954, כדי להחזיר את הנפט האיראני לשוק הבינלאומי. היא התאגדה בלונדון כחברת החזקות "Iranian Oil Participants" ‏(IOP). החברים המייסדים של IOP כללו את בריטיש פטרוליום (40%), גאלף (לימים שברון, 8%), של (14%) ו-Compagnie Française des Pétroles (לימים Total SA, 6%). ארבע השותפות לארמקו - Standard Oil מקליפורניה (SoCal, לימים שברון), Standard Oil מניו ג'רזי (לימים אקסון, אחר כך ExxonMobil), Standard Oil מניו יורק (לימים מוביל, אחר כך ExxonMobil), ו-Texaco (לימים שברון) - כל אחת החזיקה ב-8% בחברת ההחזקות.
כל חברי IOP הכירו בבעלות של חברת הנפט הלאומית האיראנית בנפט ובמתקנים באיראן, והתפקיד של IOP היה להפעיל ולנהל אותם. תאגיד IOP הסכים לחלוק רווחים על בסיס 50-50 עם איראן, "אך לא לפתוח את ספריה בפני מבקרי איראן או לאפשר לאיראנים להיכנס למועצת המנהלים".
באיראן IOP המשיכה לפעול עד המהפכה האיסלאמית בשנת 1979. המשטר החדש של איתוללה חומייני החרים את כל נכסי החברה באיראן. על פי אתר האינטרנט של החברה: ניצחון המהפכה האיסלאמית ביטל את הסכם הקונסורציום משנת 1954 ואת כל התקנות הנוגעות לו. נטילת השלטון באיראן על ידי הרפובליקה האיסלאמית החדשה הובילה לנסיגת עובדים זרים מתעשיית הנפט של איראן, ואיראנים השתלטו על מלוא ענייניה.